EkBass/fiwiki-20250220-pages-articles huggingface dataset:
Extensible Messaging and Presence Protocol

Extensible Messaging and Presence Protocol (XMPP) (tunnettu aiemmin nimellä JabberJabber Inc. - About Us) on pikaviestintään ja läsnäolon seurantaan kehitetty avoin teknologia. XMPP-protokolla on laajennettava, ja tukee nykyään pikaviestinnän lisäksi muun muassa VoIP-puheluita ja tiedostonsiirtoa. Sähköpostin tavoin XMPP-järjestelmällä ei ole yhtä keskitettyä palvelinta, vaan järjestelmä tunnistaa käyttäjän palveluntarjoajan domain-tunnuksen avulla. Tunnetuimpia XMPP-palveluntarjoajia ovat Jabber.org, joka tunnetaan nk. alkuperäisenä pikaviestipalveluna, ja Google, joka tarjosi ilmaista Google Talk -palveluaan. Erityisesti suomalaisille palvelua tarjoaa Jabber.fi. Myös Facebookilla on ollut XMPP-protokollaa käyttävä liityntä pikaviestimeensä . == Historia == Jeremie Miller julkisti Jabber-projektin vuonna 1998 tavoitteenaan luoda avoimiin standardeihin nojautuva pikaviestinjärjestelmä. Ensimmäinen palvelinohjelmisto, jabberd, valmistui vuonna 1999. Vuonna 2001 luotiin Jabber Software Foundation jonka tehtäväksi tuli Jabber-protokollan ja sen laajennuksien määritteleminen. IETF standardoi protokollan vuonna 2004 nimellä XMPP ja Jabber Software Foundation sai nimen XMPP Standards Foundation kolme vuotta myöhemmin. 19\. toukokuuta 2014 monet XMPP-palvelinten ylläpitäjät määrittelivät salauksen pakolliseksi sekä asiakassovellusten että palvelinten välisessä liikenteessä. == Standardointi == XMPP-protokolla määritellään seuraavissa RFC-dokumenteissa: * - Extensible Messaging and Presence Protocol (XMPP): Core * - Extensible Messaging and Presence Protocol (XMPP): Instant Messaging and Presence * - Mapping the Extensible Messaging and Presence Protocol (XMPP) to Common Presence and Instant Messaging (CPIM) * - End-to-End Signing and Object Encryption for the Extensible Messaging and Presence Protocol (XMPP) Tämän lisäksi XMPP Standards Foundation julkaisee omia laajennuksia protokollaan. == Katso myös == * Pikaviestintä * Google Talk == Lähteet == * * ===Viitteet=== == Aiheesta muualla == * XMPP Standards Foundation * XMPP Extensions * XMPP Software: Clients * XMPP Software: Servers * Public XMPP Services * Jabber.org (Free XMPP server of the XSF) Luokka:Pikaviestintä Luokka:XML Luokka:Avoimet standardit Luokka:OSI- sovelluskerros
Hintaseuranta

Hintaseuranta-nimitystä käytetään www-sivustosta, joka hakee yleensä yhden tuoteryhmän hintoja ja tarjoaa sitten sivuston käyttäjälle hintavertailuja erilaisin haku- ja suodatusvaihtoehdoin. Hintavertailut voivat seurata ja vertailla tuotteiden lisäksi myös palvelujen hintoja. Hintaseurannasta voi katsoa, missä liikkeessä haluttua tuotetta myydään halvimmalla. Sivustolta voi nähdä myös tuotteen viimeaikaisen hintakehityksen. Eri hintasaurantapalvelut voivat antaa erilaisia lopputuloksia samalle haulle. Sivustoilla on erilaisia ansantalogiikoita. Osa on suoraan valjastettu tiettyjen kauppiaiden markkinointiin, ja ehdottaa vain edustamiaan tuotemerkkejä. Osa saa provision myyjälle välitetyistä klikkauksista. Osa taas perii yrityksiltä liittymismaksua. Hintaseurantasivustojen avulla voi säästää myös saman tuotteen eri ostopaikkoja vertailemalla. Vuonna 2012 tehdyn pienen selvityksen mukaan lentojen hinnat vaihtelivat keskimäärin 12 prosenttia, suurimmillaan lähes 50 prosenttia. == Katso myös == * Hinta.fi * Hintaseuranta.fi * Vertaa.fi == Lähteet == Luokka:Vähittäiskauppa Luokka:Markkinointi Luokka:Verkkosivustot
Benny Andersson

: Lähes samannimisestä tanskalaisesta muusikosta ja kirjailijasta kertoo artikkeli Benny Andersen. Göran Bror Benny Andersson (s. 16. joulukuuta 1946 Tukholma) on ruotsalainen muusikko, joka tunnetaan parhaiten ABBA-yhtyeen säveltäjänä, pianistina ja laulajana. Yhdessä Björn Ulvaeuksen kanssa Benny on kirjoittanut monia populaarimusiikin tunnetuimpia klassikoita, esimerkiksi "Dancing Queen", "Mamma Mia", "The Winner Takes It All", "Waterloo", "Knowing Me, Knowing You" ja "Gimme Gimme, Gimme (A Man after Midnight)". ABBA levytti yhteensä kahdeksan studioalbumia ja useita albumijulkaisujen ulkopuolisia singlejä. Abba-Story Ennen Abban perustamista Andersson oli jäsenenä suositussa Hep Stars -bändissä, joka tuli tutuksi kappaleellaan "A tribute to Buddy Holly".Hep Stars the Story Abban lopetettua toimintansa 80-luvun alussa Andersson on jatkanut musiikin tekemistä Björn Ulvaeuksen kanssa. Hän on tehnyt musikaaleja ja kappaleita eri artisteille sekä toiminut muun muassa tuottajana. Anderson itse arvelee säveltäneensä kolmisensataa kappaletta. Hän on alkanut levyttää myös omaa musiikkiaan, jossa on vaikutteita ruotsalaisesta kansanmusiikista, uuden yhtyeensä kanssa esiintyessään Andersson soittaa haitaria.Benny Andersson interview for the Benny Andersson band on Hampstead Heath Telegraph 2009 == Yksityiselämä == Benny tutustui Anni-Frid Lyngstadiin vuonna 1969. He muuttivat samaan asuntoon Tukholmaan vuonna 1970 ja menivät naimisiin 6. lokakuuta vuonna 1978. Anni-Frid ja Benny erosivat vuonna 1981. Heillä ei ole yhteisiä lapsia. Bennyllä on vuonna 1963 syntynyt poika Peter sekä 1965 syntynyt tytär nimeltä Helene senaikaisen tyttöystävänsä Christina Grönvallin kanssa. Benny Andersson Biography Abba Site Nykyään Benny on naimisissa Mona Nörklintin kanssa. Heillä on poika, Ludvig, joka syntyi vuonna 1982. == Kunnianosoituksia == * Vasa-ritarikunta (Ruotsi, 2024) == Lähteet == ==Aiheesta muualla== * The Hep Stars International Official website - Benny before ABBA Luokka:Abba Luokka:Ruotsalaiset laulajat Luokka:Ruotsalaiset pianistit Luokka:Ruotsalaiset säveltäjät Luokka:Vuonna 1946 syntyneet Luokka:Elävät henkilöt Luokka:Seulonnan keskeiset artikkelit
Björn Ulvaeus

Björn Kristian Ulvaeus (s. 25. huhtikuuta 1945 Göteborg) on ruotsalainen muusikko, joka oli pop-yhtye Abban jäsen. Yhdessä Benny Anderssonin kanssa Ulvaeus on kirjoittanut useita populaarimusiikin tunnetuimpia klassikkosävellyksiä. == Ura ja elämä == Ulvaeus syntyi Göteborgissa. Hänen perheensä muutti Västervikiin Björnin ollessa kuusivuotias. 1960-luvun alussa Ulvaeus kuului West Bay Singers -nimiseen yhtyeeseen, joka osallistui vuonna 1963 Ruotsin radion järjestämään kykyjenetsintäkilpailuun ”Plats på scen”. Samaan kilpailuun osallistui toinenkin tulevista Abban jäsenistä, 17-vuotias Anni-Frid ”Frida” Lyngstad. Kilpailun myötä juuri perustetun levy-yhtiö Polarin tuottaja Stig Anderson ja hänen yhteistyökumppaninsa Bengt Bernhag kiinnostuivat yhtyeestä ja ottivat yhteyttä sen jäseniin. West Bay Singersin nimi muutettiin Hootenanny Singersiksi, ja siitä tuli pian 1960-luvun suosituimpia yhtyeitä Ruotsissa. Vuonna 1966 Ulvaeus tapasi Benny Anderssonin, joka oli Ruotsin suosituimman The Hep Stars -yhtyeen kosketinsoittaja. Ulvaeus ja Andersson kirjoittivat ensimmäisen yhteisen sävellyksensä ”Isn’t It Easy to Say”. Ulvaeus levytti 1960-luvulla neljä omaa singleä, mutta hänen soolouransa ei koskaan ottanut siipiä alleen, vaan hän jatkoi yhä tiiviimmin yhteistyötä Benny Anderssonin kanssa. Vuonna 1970 Ulvaeus ja Andersson ryhtyivät julkaisemaan levyjä kaksistaan. Ulvaeus tapasi Agnetha Fältskogin televisioesiintymisen yhteydessä vuonna 1969. He menivät naimisiin 6. heinäkuuta 1971. Heillä on liitosta kaksi lasta, Linda (s. 1973) ja Christian (s. 1977). Pari erosi 1979. Vuonna 1981 Ulvaeus meni naimisiin Lena Källersjön kanssa, ja tästä liitosta hänellä on kaksi lasta, Emma ja Anna. Ulvaeus erosi toistamiseen keväällä 2022. Ulvaeus alkoi keväällä 2022 seurustella Universal- levy-yhtiön tuotepäällikön, tanskalaisen Christina Sasin kanssa ja he avioituivat syyskuussa 2024. Sas on miestään 27 vuotta nuorempi. He asuvat Ulvaeuksen omistamassa luksusasunnossa Östermalmilla Tukholmassa. Ulvaeus nousi maailmanmaineeseen, kun Abba voitti vuonna 1974 Eurovision laulukilpailun kappaleella ”Waterloo”. Yhtyeen hajottua Ulvaeus on jatkanut musiikin tekemistä Benny Anderssonin kanssa. Kaksikko on kirjoittanut musikaalit Chess (1984), Kristina från Duvemåla (1995) (Vilhelm Mobergin kirjojen pohjalta) ja Mamma Mia! (2000), joista jälkimmäinen perustuu Abban tunnetuiksi tekemiin sävellyksiin. == Kunnianosoituksia == * Vasa-ritarikunta (Ruotsi, 2024) == Lähteet == == Aiheesta muualla == Luokka:Ruotsalaiset muusikot Luokka:Abba Luokka:Vuonna 1945 syntyneet Luokka:Elävät henkilöt Luokka:Seulonnan keskeiset artikkelit
Kvartetti

Kvartetti on neljän soittajan tai laulajan ryhmä, joka esittää musiikkia. Vastaavasti kvartetto sävellys, joka on kirjoitettu tällaista kokoonpanoa varten. Tyypillinen kvartetti on jousikvartetti. Se muodostuu kahdesta viulusta, yhdestä alttoviulusta ja sellosta. Yksi ensimmäisistä jousikvartettojen säveltäjistä oli Joseph Haydn. Klassismin aikana jousikvartetot oli tarkoitettu amatöörien esitettäväksi eikä niitä julkaistu partituurina vaan jokainen soittaja näki vain oman stemmansa. Haydnin jousikvartettoihin kuuluvat esimerkiksi opus 33:en kuusi erityisen nokkelaa, kepeää ja melodista kvartettoa. Kvartettojen menuetit, jotka on nimetty scherzoiksi (ital. vitsaillen), pilailevat hovitanssin kustannuksella rikkomalla tanssin rytmikuvioita yllättävillä tauoilla. Opus 33:n muissakin osissa on paljon huumoria. Toinen yleinen kvartettityyppi on pianokvartetti joka koostuu viulusta, alttoviulusta, sellosta ja pianosta. Myöhemmin taidemusiikin piirissä on sävelletty kvartettoja hyvin erilaisille kokoonpanoille. Esimerkiksi säveltäjä Olivier Messiaenin toisen maailmansodan aikana sotavankileirillä kirjoittama Quatuor pour la fin du temps ("Maailmanlopun kvartetto") on tehty viululle, klarinetille, sellolle ja pianolle. Jazz-musiikissa on torvisoitin-, kitara- ja saksofonikvartetteja. ==Katso myös== *Duo *Trio *Kvintetti *Sekstetti *Septetti == Lähteet == == Aiheesta muualla == Luokka:Yhtyeet
Ympäristöliike

Ympäristöliike on ympäristökysymyksiin keskittynyt yhteiskunnallinen ja poliittinen liike joka toimii ympäristönsuojelun eteen. Suomessa ympäristöliikkeeseen liittyvinä kansalaisjärjestöinä voidaan pitää muun muassa Suomen luonnonsuojeluliittoa ja useita muita luontojärjestöjä. Rooman klubin vuonna 1972 julkaisemaa raporttia Kasvun rajat voidaan pitää yhtenä modernin ympäristöliikkeen syntyyn eniten vaikuttaneista dokumenteista. == Historiaa Suomessa == Suomen luonnonsuojeluaatteen lähtölaukauksena on usein pidetty tutkimusmatkailija A. E. Nordenskjöldin kirjoitusta ”Ehdotus valtiopuistojen perustamiseksi Pohjoismaihin” vuodelta 1880. Nordenskjöldin jälkeen kasvitieteen professori J. P. Norrlin kirjoitti vuonna 1898 harvinaisten lajien suojelusta ja pienten yksityisten rauhoitusalueiden perustamisesta. Ensimmäiset suojeluyhdistykset oli kuitenkin jo perustettu ennen tätä. Muun muassa Sakari Topelius perusti Helsinkiin jo vuonna 1870 lintujen suojeluun pyrkineen yhdistyksen. Vuonna 1880 näissä yhdistyksissä oli jo 30 000 jäsentä. Topelius oli myös perustamassa vuonna 1874 Helsingin eläinsuojeluyhdistystä. == DDT:n kieltäminen == DDT:n maine muuttui Rachel Carsonin vuoden 1962 kirjan Äänetön kevät (engl. Silent Spring) myötä. Kirjassa Carson esitti joukon argumentteja, joiden pohjalta DDT kiellettiin varotoimenpiteenä. == Vihreät puolueet == Vihreät puolueet nousivat parlamenttiin ensiksi Saksan liittotasavallassa, jossa myös vihreät-nimitys vakiintui. Suomessa vihreän puolueen alku sijoittuu vuoteen 1979, kun syntyi kansanliike Koijärven lintujärven suojelemiseksi. Löyhästi järjestäytynyt liike sai vuoden 1983 vaaleissa eduskuntaan kaksi kansanedustajaa. Osin eduskunnan vihreiden taustajärjestöksi perustettiin 1987 Vihreä liitto, joka rekisteröityi puolueeksi 1988. == Lähteet == == Kirjallisuutta == * == Aiheesta muualla == Luokka:Ympäristönsuojelu
Young Love (elokuva)

Young Love on Arto Lehkamon ohjaama, vuonna 2001 ensi-iltansa saanut elokuva, joka sijoittuu Helsingin esikaupunkialueelle. == Juoni == Elokuva kertoo 13-vuotiaan Jukan (Joonas Nordman) rakastumisesta malliksi haluavaan 19-vuotiaan Johannaan. Valokuvaamista harrastava Jukka auttaa Johannan mallikilpailun voittoon. Mallimailmassa itsenäisesti toimeentuleva Johanna kuitenkin hylkää Jukan, koska tämä on liian nuori. == Rooleissa == == Aiheesta muualla == * Young love -traileri === Arvostelut === * Luokka:Suomalaiset draamaelokuvat Luokka:Vuoden 2001 suomalaiset elokuvat Luokka:Suomalaiset nuortenelokuvat
Joukkotuhoase

Joukkotuhoaseet ovat suurten ihmisjoukkojen tappamiseen suunniteltuja aseita. Niihin lasketaan tavallisesti kuuluviksi kemialliset aseet, biologiset aseet ja ydinaseet.Weapons of mass destruction or WMD FBI, USA Joukkotuhoaseiden käyttö on ollut vähäistä, koska suuren tuhovoiman vuoksi niiden käyttö aiheuttaa todennäköisesti vielä tuhoisamman vastaiskun. Usein joukkotuhoaseet suunnataan siviiliväestöä kohtaan. Joukkotuhoaseita käytettäessä uhreja ei voi rajoittaa pelkästään siviileihin tai sotilaisiin. Ensimmäisiä joukkotuhoaseita olivat kemialliset ja biologiset aseet. Niiden käyttö kiellettiin Geneven sopimuksella vuonna 1925, jota täydennettiin Bioasekonventiolla vuonna 1972.Biological Weapons Convention UNOG Kemiallisten aseiden kieltosopimus solmittiin 1995. Ydinaseita on käytetty sotatilanteessa kaksi kertaa: Hiroshiman ja Nagasakin pommituksissa elokuussa 1945. Ydinaseiden käyttö nosti joukkotuhoaseiden tuhoisuuden yleiseen keskusteluun. Kylmän sodan aikana joukkotuhoaseiden uhka miellettiin lähinnä suurvaltojen mahdolliseksi iskuksi toisiaan vastaan ja siihen liittyvään vastaiskuun. Syyskuun 11. päivän iskut Yhdysvalloissa vuonna 2001 ja pernaruttokirjeet toivat puheisiin myös sellaiset joukkotuhoaseiskut, joihin ei voi tehdä vastaiskua. Huhu mahdollisista joukkotuhoaseista oli tärkein perustelu, jolla Yhdysvaltain johtama liittouma hyökkäsi Irakiin vuonna 2003.Timeline: The hunt for Iraq's WMD BBC 2005 == Kansainvälisiä varoitusmerkintöjä == Kuva:Skull and Crossbones.svg|Myrkyllinen Kuva:Radiation warning symbol.svg|Radioaktiivinen Kuva:Biohazard_symbol.svg|Tartuntavaara Kuva:WMD-chemical.svg|Kemiallinen ase == Katso myös == * Kauhun tasapaino * ABC (sodankäynti) == Lähteet == == Aiheesta muualla == * Luokka:Seulonnan keskeiset artikkelit
PCB

PCB voi tarkoittaa ainakin seuraavia asioita: * PCB, englannin sanoista polychlorinated biphenyl, polykloorattujen bifenyylien aineryhmään (C12H10-xClx) kuuluva orgaaninen yhdiste * piirilevy eli PCB, englannin sanoista printed circuit board * prosessielementti (engl. process control block), tietotekniikassa käyttöjärjestelmän ytimen tietorakenne * PCBoard, BBS-ohjelmisto * PCB, portugalin sanoista Partido Comunista Brasileiro, Brasilian kommunistinen puolue. * Pentaklooribentseeni (engl. pentachlorobenzene, C6HCl5, CAS 608-93-5), klooriyhdiste * Perfect Cherry Blossom, Touhou Projectin kahdeksas osa. * PCB, Belgian kommunistisen puolueen ranskankielisen nimen lyhenne
Media

Media (monikko sanasta medium; ) tarkoittaa viestintäkanavia tai viestin välittäjiä. Sanaa käytetään toisinaan synonyyminä joukkotiedotusvälineille eli massamedialle, mutta media on käsitteenä laajempi, sisältäen myös niin sanotun sosiaalisen median. Asiayhteydestä riippuen media-sana voi tarkoittaa joko viestinnän kenttää yleisesti, tiettyä viestintämenetelmää (televisio, radio, sanomalehdet, internet), tiettyä viestimuotoa (teksti, kuva, ääni) tai yksittäistä media-alan yritystä tai hanketta. Media tarkoittaa viestinnässä myös viestintävälinettä ja tallennetta. Termistä media puhuttaessa viitataan usein medioituneeseen, välitteiseen vuorovaikutukseen () erotuksena suorasta vuorovaikutuksesta. == Median historiasta == Joukkotiedotusvälineenä median historiallisina vaiheina voidaan nähdä huhu, julkiset kuulutukset, julkiset kokoontumiset, kirjapainotaito, lehdistö, elokuvat, radio, televisio, satelliittitelevisio ja monen edellisten yhdentymisenä, internet. Laajemmin mediana voidaan nähdä muun muassa julkiset rakennukset ja hallitsijan kuvalla koristeltu raha. Muinaisen Persian pääkaupunki Persepolis nähdään kulissina (mediana) alamaisille (kohderyhmä), jotka tulivat ympäri laajaa Persiaa maksamaan vuosittaiset verot suurkuninkaalle. Samalla he joutuivat vakuuttumaan Persian suurkuninkaan ylivertaisesta mahtavuudesta, ja siis esimerkiksi kapinan mahdottomuudesta (viesti). == Media Suomessa == Suomessa useimmat viestimet ovat suomenkielisiä, mutta joillakin paikkakunnilla ilmestyy myös ruotsinkielisiä sanomalehtiä, ja televisiossa ja radiossa on ruotsinkielistä ohjelmaa. Julkinen ja verorahoitteinen Yleisradio omistaa useita televisio- ja radiokanavia. Niiden lisäksi maassa toimii useita kaupallisia televisiokanavia. Useat televisiokanavat ovat ilmaisia. Lehdistönvapaus takaa sen, että valtio ei Suomessa voi määrätä mitä tiedotusvälineissä sanotaan. Julkisen sanan neuvosto on Suomen tiedotusvälineiden itsesääntelyelin. ==Katso myös== * Joukkotiedotusväline * Mediafilosofia * Media ja sodankäynti * Mediakasvatus * Mediasuunnittelu * Mediaväkivalta * Noopolitik ja joukkoviestintä * Suomalaismedia verkossa * Sosiaalinen media * Tallennetuotanto * Tietoyhteiskunta * Viestintätieteet * Medium ==Lähteet== == Kirjallisuutta == * * * * == Aiheesta muualla == * Median vallassa – aineistoja mediaa tutkiville -teemasivu Yhteiskuntatieteellisessä tietoarkistossa . * Luokka:Seulonnan keskeiset artikkelit no:Media
Portaali

Portaali tarkoittaa seuraavia asioita: * portaali, linnojen, kirkkojen ja julkisten rakennuksen sisäänkäynti ja erityisesti sen kehys * portaali, tietynlainen verkkopalvelu, Internetiin liittyvä käsite * portaali, tietokonegrafiikassa käytetty tekniikka. * portaalirobotti on teollisuusrobottimalli, joka on koottu lineaarisista liikeakselimoduleista eli lineaariliikkeistä ja jolla on siltanosturia muistuttava liikemekaniikka ja porttimainen rakenne.
Portaali (internet)

Portaali internetistä puhuttaessa tarkoittaa verkkopalvelua, joka omien toimintojensa lisäksi tarjoaa pääsyn useisiin muihin verkkopalveluihin. Tällöin portaali-sanaan on yleensä lisätty etuliitteeksi määritelmä portaalin luonteesta. Esimerkkejä internetportaaleista: * Agricola suomalainen humanistisen alan internetportaali * MICHAEL kulttuuriportaali * Plaza yleisportaali. == Erilaisia määritelmiä == Portaali (portal) on tietojärjestelmä joka järjestää ja auttaa saamaan yhteyksiä eli kontakteja eri toimijoiden tai tahojen välille, esimerkiksi * palvelujen ja tuotteiden toimittaja(t) ja näiden asiakkaat (yritysportaali, markkinapaikka); * yhdistyksen, kuntayhteisön tai muun yhteisön jäsenet (www-sivusto); * organisaation työntekijät ja tietojärjestelmät tietopalveluineen (yritysportaali, intranet); * kumppanit ja tietojärjestelmä tietopalveluineen (yritysportaali, ekstranet). Portaali on liittymä eri tahoihin: yhden tai usean organisaation asiointipalveluihin, yhteyshenkilöihin, tietojärjestelmiin ja näiden tietopalveluihin, organisaatioiden tarjouksiin. Portaali toimittaa omille asiakkailleen yhden tai usean organisaation asiointipalveluja tai vain tietopalveluja. On olemassa kaksi kilpailevaa määritelmää portaalin toiminnasta. Ensimmäinen painottaa portaalin olevan vain portti muihin palveluihin, jolloin portaalin oma palvelutarjonta olisi vain tarjota yhtenäinen aloituspiste muiden tahojen palveluihin. Toinen määritelmä näkee portaalin kokoavana verkkopalveluna jolloin portaali tarjoaisi yhtenäisen käyttöliittymän aikaisemmin erillisiin palveluihin. Useimmat verkkopalvelut joista käytetään nimitystä portaali yhdistävät kummankin määritelmän sisältöä, eli toimivat sekä linkittävänä portaalina että kokoavana palveluportaalina. == Lähteet == Luokka:World Wide Web Luokka:Seulonnan keskeiset artikkelit
Portaali (tietokonegrafiikka)

Portaali tarkoittaa kolmiulottisessa tietokonegrafiikassa näkymää, joka rajaa osan polygoneista piilotetun pinnan poistossa. David Luebken ja Chris Georgesin vuonna 1995 julkaiseman artikkelin Portals and mirrors mukaan menetelmää voi laajentaa myös peilien toteutukseen. Aiemmin menetelmää on kuvattu Seth Tellerin vuonna 1992 esittelemässä menetelmässä, joka vaatii paljon esikäsittelyä. Joukko algoritmeja nimeltä portal culling käyttää näkymäkartiota (view frustum) ”portaalien” kohdalla kuten rakennuksen ovi tai ikkuna. Menetelmä on tyyppi occlusion culling menetelmästä ja voidaan sanoa olevan view frustum culling menetelmän laajennus. Menetelmä esikäsittelee renderöitävää tilaa () jollakin tavalla: tila jaetaan soluihin, jotka usein vastaavat huoneita tai käytäviä rakennuksessa. Ikkunat ja ovet jotka liittyvät vierekkäisiin huoneisiin ovat portaaleja. Jokainen kappale solussa ja solun seinät tallennetaan tietorakenteeseen, joka liittyy soluun. Myös vierekkäisten solujen ja niiden portaalien tiedot talletetaan graafiin (adjacency graph). Menetelmä toimi hyvin vuonna 1992 jolloin se esiteltiin mutta nykyisiin monimutkaisiin tiloihin sen automatisointi on erittäin vaikeaa. Siksi solujen määrittely ja graafin luonti tehdään käsin. Antiportaali on optimointiin tarkoitettu menetelmä, jossa asetetaan näkymättömiä esteitä piilottamaan geometriaa renderöijän näkökulmasta. Niitä voidaan käyttää yhdessä pelaajalle näkyvien esteiden kanssa. == Lähteet == Luokka:Tietokonegrafiikka
Moottoriliikennetie

thumb|Moottoriliikennetie Ruotsissa. Moottoriliikennetie on yksinomaan moottoriliikenteelle tarkoitettu tie, joka ei kuitenkaan täytä moottoritien vaatimuksia. Se on tarkoitettu moottoritietä vähäisemmille liikennemäärille. Joskus moottoriliikenneteitä käytetään lyhyinä pätkinä myös liittymäteinä moottoritielle. Tavallisesti moottoriliikenneteillä on asetettu rajoituksia ajoneuvojen vähimmäisnopeudelle ja pysähtymiselle sekä korvattu tasoliittymät eritasoliittymillä. Moottoritiestä eroten moottoriliikennetiellä ei tarvitse olla useampia samansuuntaisia kaistoja tai toisistaan fyysisesti erotettuja ajoratoja. == Moottoriliikennetiet Suomessa == Suomen laissa "moottoriliikennetie" tarkoittaa tietä, * joka on varattu moottoriliikenteelle, * jolle päästään vain eritasoliittymistä tai valvotuista liittymistä, * ja jolla erityisesti pysähtyminen ja pysäköinti on kielletty käytössä olevilla ajoradoilla. Vuoden 2021 alussa Suomessa oli moottoriliikenneteitä yhteensä 136 kilometriä. Moottoriliikennetien yleinen nopeusrajoitus on 100 km/h, talvisin kuitenkin useimmilla tieosuuksilla 80 km/h. Moottoriliikennetiellä ei saa kuljettaa moottorikäyttöistä ajoneuvoa, jonka suurin sallittu tai rakenteellinen nopeus on enintään 70 kilometriä tunnissa. Vaatimusta ei kuitenkaan sovelleta puolustusvoimien ajoneuvoon tai erikoiskuljetuksessa käytettävään ajoneuvoon. Myös ajoneuvon hinaaminen köyttä, vaijeria tai muuta vastaavaa kytkentätapaa käyttäen on kiellettyä, lukuun ottamatta hinaamista seuraavaan poistumiskohtaan saakka. == Moottoriliikennetiet Ruotsissa == Ruotsissa on runsaasti moottoriliikenneteitä, joista useat on varustettu keskikaiteella. == Lähteet == == Aiheesta muualla == Luokka:Tiet Luokka:Seulonnan keskeiset artikkelit
Toisiopalvelin

Toisiopalvelin (peilipalvelin, puhek. mirrori, engl. mirror) on Internet- palvelin, joka esittää toisen palvelimen sisällön uudelleen. Tätä kutsutaan toisintamiseksi tai peilaamiseksi (puhekielessä usein myös mirroroimiseksi). Toisiopalvelimia käytetään monista syistä: * Latausaikojen lyhentämiseksi tietyllä alueella: esimerkiksi Yhdysvalloissa sijaitseva palvelin voidaan toisintaa Suomessa, jolloin Suomessa oleva toisiopalvelin on Suomessa lataaville Yhdysvalloissa sijaitsevaa alkuperäistä nopeampi. * Kuormituksen tasaamiseksi: Jos palvelin on todella suosittu, toisiopalvelimilla voidaan keventää sen kuormitusta. Esimerkiksi jos jonkin Linux-jakelupaketin uusimmasta versiosta julkaistaan levykuva yhdellä palvelimella, voi tämä palvelin ylikuormittua kysynnän vuoksi. Tässä tilanteessa toisiopalvelimet voivat auttaa. == Lähteet == Luokka:Internet
Jakelupaketti

Jakelupaketti (usein lyhyesti jakelu, puhekielessä distro) tarkoittaa tietotekniikassa konfiguroitua käännettyjen ohjelmien ja ohjelmakomponenttien (kirjastojen) kokoelmaa, joka soveltuu käyttöön otettavaksi loppukäyttäjälle. Yhtenä määritelmänä jakelupaketilla tarkoitetaan BSD- tai Linux- käyttöjärjestelmien versioita.https://www.codefuel.com/blog/what-is-software- distribution/ == Ohjelmiston jakeleminen == Ohjelmistoja voidaan jakaa ja välittää vähittäismyynnissä, tietokoneen mukana tai verkossa digitaalisesti ladattavina, joista viimeinen on korvannut useita muita tapoja. Verkossa ohjelmia jaetaan verkkokauppojen (omisteinen ohjelmisto) sekä pakettivarastojen kautta. == Katso myös == * Asennus (tietotekniikka) * Luettelo Linux-jakeluista == Lähteet == == Aiheesta muualla == Luokka:Ohjelmistot
Terveydenhoito

Terveydenhoito on terveydenhuoltojärjestelmän resurssoima laaja toimenkuva, joka käsittää toimenpiteet sairauksien ennalta ehkäisemiseksi, hyvän elämänlaadun säilyttämiseksi ja parantamiseksi sekä sairauksien hoidoksi ja kuntoutukseksi. Eri valtioissa on kuitenkin toteutettu vaihtelevia ratkaisuja julkisen terveydenhoidon kautta, koska perintö- ja ympäristötekijät vaihtelevat, samoin psyykkiset tekijät ajatellen itsensä huoltoa sekä maiden välillä. Suomessa ja muissa Pohjoismaissa on julkinen vastuuterveydenhoito yhdistettynä yksityisiin vakuutuksiin, Yhdysvalloissa tästä kiistellään siitä huolimatta, että siellä terveydenhoito on erityisen kallista. Kehitysmaissa terveydenhuolto on vaihtelevan puutteellista, mikä riippuu ainakin rahoituksen kohdentamisesta. Julkisen terveydenhuollon filosofinen perusta on kuitenkin siinä, että hyvinvointiyhteiskunnassa pidetään eettisesti oikeana antaa yhteisistä varoista rahoitusta esimerkiksi vammaisten, lasten ja vähävaraisten sekä psyykkisesti ja sosiaalisesti vajaavaltaisten henkilöiden huoltoon yhteisistä varoista. Ihmisethän eivät kuitenkaan voi vaikuttaa esimerkiksi perintötekijöihinsä, ja kovin vähän myös työoloihinsa. == Ammatit == * Bioanalyytikko * Dosentti * Ensihoitaja * Farmaseutti * Fysioterapeutti * Hammaslääkäri * Hieroja ja urheiluhieroja * Lääkintävahtimestari * Lääkäri * Lähihoitaja * Proviisori * Puheterapeutti * Ravitsemusterapeutti * Psykologi * Röntgenhoitaja * Sairaanhoitaja * Sairaalafyysikko * Sairaalageneetikko * Sairaalakemisti * Sairaalamikrobiologi * Sairaalasolubiologi * Terveydenhoitaja * Toimintaterapeutti * Naprapaatti * Osteopaatti == Osa- alueet == Terveydenhoidon piiriin kuuluu lukuisia erilaisia osa-alueita, joiden jakoperusteita on monenlaisia. Mahdollinen jakoperuste esitetään osittain professori Leo Noron mukaan: # tautien syyt, johon liittyy perinnöllisys ja ympäristötekijät # Mielenterveys mukaan lukien stressi ja psykosomaattiset sairaudet # Terveellinen ravinto ja oikea ravitsemus # Sydän- ja verenkiertoelimistön taudit ja niiden ehkäisy # Syöpätaudit ja niiden ehkäisy # Kollageenitaudit # Työterveyshuolto ja ammattitaudit # Tapaturmat ja niiden torjunta # Nautintoaineet ja huumeet # Tarttuvat taudit ja rokotukset # Neuvolapalvelut kuten äitiys-, lasten-, ehkäisy- ja vanhustenneuvola; myös kouluterveydenhuolto # Ympäristöterveydenhuolto == Lähteet == *
Merenkulku

Merenkulku tarkoittaa vesitse tapahtuvaa tavaroiden ja henkilöiden kuljetusta. == Historia == Jo antiikin Kreikassa argonauttien ja hellenismin kaudella rakennettiin suuria laivoja, joita käytettiin muun muassa kaupankäyntiin. Viikingit kuuluivat aikansa taitavimpiin merenkulkijoihin. Merenkulku liittyi myös löytöretkiin, joita Eurooppalaiset tekivät muun muassa Amerikan mantereille. Merenkulku on ollut olennainen osa myös napaseutujen tutkimuksessa. == Liikennöintityypit == Linjaliikenteessä olevat laivat kulkevat tiettyjen etukäteen ilmoitettujen satamien välillä säännöllisin väliajoin riippumatta siitä, saadaanko täysi lasti vai ei. Esimerkkejä linjaliikenteestä ovat mm. matkustajalaivoilla ajettavat linjat. Hakurahti- eli tramppiliikenne on taas sitä, että alus tilataan kulloinkin tietylle matkalle, ja liikennöinti riippuu siitä, saako alus lastia vai ei. Tramppiliikenteessä ei ole yleensä kiinteitä reittejä, vaan alus kuormataan lähtösatamassa ja rahdin määräsatamaan tuotuaan alus lähtee lastin purkamisen ja uuden lastin kuormaamisen jälkeen toiselle rahtausmatkalle, joka suuntautuu usein muualle kuin edelliseen lähtösatamaan. Sopimusliikenteessä sovitaan tietyn tavaraerän kuljettamisesta ostajalle; kuten hiili, vilja, kontti, paperi tai selluloosa. Sopimusliikennettä voidaan pitää linjaliikenteen muotona, sillä lähtö- ja määräsatamat ovat aina samat. Tosin sopimusliikenteessä ei yleensä käytetä tiukkoja aikatauluja kuten linjaliikenteessä. Tramppiliikenteestä sopimusliikenne poikkeaa siten, että sopimusliikenne saattaa kestää pitkiäkin aikoja sitoen tietyt alukset samalle reitille. == Lähteet == * * === Viitteet === *
Opintoviikko

Opintoviikko (lyhenne ov) on Suomessa opintojen laajuuden mitta opiskelijan kannalta. Opintoviikolla tarkoitetaan opiskelijan arvioitua keskimääräistä 40 tunnin työpanosta opintotavoitteiden saavuttamiseksi. Opintoviikko oli Suomessa käytössä korkeakoulututkintojen laajuuden mittana vuoteen 2005 asti, jonka jälkeen sen käytöstä luovuttiin korkea-asteella vuosina 2005–2010 osana Euroopan unionin korkeakoulupolitiikan yhtenäistämistä eli Bolognan prosessia. Opintoviikon korvasi opintopiste. 60 opintopistettä vastaa yhden vuoden täysipainoista opiskelua tai 1600 tuntia, eli periaatteessa yksi opintoviikko vastaa 1,5 opintopistettä. Käytännössä kertoimina on käytetty lukuja 1,5:n ja 2:n välillä silloin, kun eri mitoituksella olevia opintoja on yhdistetty samaan tutkintoon. Ammatillisella asteella opintoviikot vaihtuivat osaamispisteiksi 1. elokuuta 2015. == Lähteet == Luokka:Korkeakoulutus
Opiskelija

Opiskelija on varsinkin korkeakoulussa, kansanopistossa tai aikuisopiskelun piirissä opiskeleva henkilö. Aikaisemmin opiskelijoiksi sanottiin lähinnä yliopistoissa opintoja harjoittavia, mutta koulutusjärjestelmän laajeneminen ja yhteiskunnalliset muutokset ovat vaikuttaneet myös opiskelua koskeviin käsityksiin. Nykyään myös toisen asteen oppilaitoksissa olevat katsotaan opiskelijoiksi. Opiskelijoiden yhteenliittymillä, opiskelijajärjestöillä, on ollut keskeinen merkitys yhteiskunnallisessa ja kulttuurielämässä. Nämä järjestöt ovat 1960-luvulta lähtien saaneet yhä enemmän etujärjestöjen piirteitä. Yleisesti peruskoulussa opiskelevaa henkilöä sanotaan oppilaaksi ja lukiossa tai muussa korkeammassa oppilaitoksessa opiskelevaa sanotaan opiskelijaksi, joskin oppilas-sanaa voidaan pitää yleiskäsitteenä. ==Mielenterveys== YTHS:n ylilääkärinä työskennellyt Kristina Kunttu sanoo, että Suomessa opiskelijat tuskin voivat entistä huonommin, nyt vain entistä useampi kehtaa sanoa kärsivänsä stressistä tai ahdistuksesta. Kyselyssä kolmannes korkeakouluopiskelijoista oli kärsinyt jostain sellaisesta, mutta Kuntun mukaan useissa tapauksessa vain lievistä, ja jo 1960-luvulla kolmannes yliopisto-opiskelijoista oli kärsinyt mielenterveyshäiriöistä. Vakavia ongelmat ovat suunnilleen 10-15 prosentilla, kuten muussakin väestössä. Koulutuksen oikeudenmukaisuuden ja tasa-arvon apulaisprofessori Kristiina Brunila sanoo, että moni nuori reagoi vahvasti kohtaamiinsa vaikeuksiin, mutta nykyisessä "haavoittuvuuden eetoksessa" nämä reaktiot esitetään liiankin usein psykologis-terapeuttisen sanaston termein, vaikkei varsinaisista mielenterveysongelmista olisi kyse. Joskus taas oireiden syy onkin yksinäisyys, talousongelmat tai kiusaaminen. == Katso myös == * Peruskoulu * Ammattioppilaitos * Lukio * Ammattikorkeakoulu * Yliopisto == Lähteet == == Aiheesta muualla == Luokka:Koulutus
Andrew Tanenbaum

thumb|Andrew Tanenbaum Andrew Stuart ”Andy” Tanenbaum (s. 1944 Yhdysvallat) on tietojenkäsittelytieteen professori. Vuodesta 1971 lähtien hänen toimipaikkansa oli Amsterdamin vapaa yliopisto (Vrije Universiteit Amsterdam). Hän jäi eläkkeelle vuonna 2014. ==Ura ja oppikirjat== Parhaiten Tanenbaum tunnetaan tietotekniikka-alan kirjoistaan, joita käytetään laajalti oppikirjoina. Tanenbaumin tunnetuimpiin kirjoihin kuuluvat: * Operating Systems: Design and Implementation, 1987, ISBN 0-13-637331-3 * Modern Operating Systems, 2001, ISBN 0-13-031358-0 * Computer Networks, 2003, ISBN 0-13-066102-3 ==Vaikutus vapaiden ohjelmistojen taustalla== Tanenbaum kehitti 1980-luvun alussa suljettuna lähdekoodina julkaistun Amsterdam Compiler Kit -kääntäjän. Kun yhdysvaltalainen Richard Stallman oli kiinnostunut sen käyttämisestä vapaissa ohjelmistoissa, Tanenbaum vastasi että se ei ole vapaa ohjelmisto. Tältä pohjalta Stallman alkoi keskittyä GNU C Compilerin kehittämiseen vapaita ohjelmistoja varten. Tanenbaum myös kehitti Minix- käyttöjärjestelmän opetustarkoituksiin. Se oli Unixin kaltainen käyttöjärjestelmä. Suomalaisen Linus Torvaldsin kurssikirjana oli yliopistossa Tanenbaumin kirja Operating Systems: Design and Implementation (1987). Kirja sisälsi yksityiskohtaisen kuvauksen toimivan Minix-käyttöjärjestelmän toiminnasta ja kirjan sisältämissä esimerkeissä Tanenbaum käytti 12 000 riviä Minixin lähdekoodia. Torvaldsin Linux-käyttöjärjestelmä sai vaikutteita Minixistä. ==Minix Intelin suorittimissa== Minix on yksi maailman suosituimmista ohjelmistoista, sillä se on sisältynyt Intel-yhtiön suorittimiin vuodesta 2008 alkaen. Jokainen Intelin suoritin vuodesta 2008 alkaen sisältää mikroprosessorin, jolla ajetaan Management Engine -nimistä toiminnallisuutta. Tämä toiminnallisuus on toteutettu avoimen lähdekoodin Minix 3:een pohjautuvalla suljetun lähdekoodin versiolla. Intel ei kertonut Tanenbaumille Minixin käytöstä eikä pyytänyt siihen erikseen lupaa, ja tiedon paljastuminen tuli myöhemmin Tanenbaumille yllätyksenä.https://www.zdnet.com/article/minix-intels-hidden-in-chip- operating-system/#google_vignette ==Lähteet== ==Aiheesta muualla== * Tanenbaumin oma kotisivu * Keskusteluryhmissä Linus Torvaldsin kanssa käyty kuuluisa väittely (englanniksi) Luokka:Yhdysvaltalaiset professorit Luokka:Yhdysvaltalaiset tietojenkäsittelytieteilijät Luokka:Vuonna 1944 syntyneet Luokka:Elävät henkilöt
Kiinalainen aikakausinimi

Kiinalainen aikakausinimi (perint.: 年號, yksink.: 年号, pinyin: nían hào) oli Kiinan keisarin asettama nimitys osalle hänen hallintokauttaan. Tätä nimeä käytetään viitattaessa johonkin vuoteen kiinalaista kalenteria käyttäen, sillä kiinalainen kalenteri toimii 60 vuoden jaksoissa eikä pelkkä vuoden numero siis riitä. Aikakausinimiä alettiin käyttää Han-dynastian aikana. Keisarit saattoivat hallintokaudellaan käyttää yhtä tai useampaa aikakausinimeä. Aina kun aikakausinimi vaihtui, vuosien laskeminen aloitettiin uudelleen yhdestä. Niiden aikakausinimien osalta joita ovat käyttäneet useammat keisarit, täytyy myös keisarin tai dynastian nimi mainita vuotta määritettäessä. Kullakin aikakausinimellä on myös merkitys, ikään kuin motto, joka viittaa jollakin tavalla kyseiseen hallintokauteen. Keisarit Tang-dynastiasta Ming-dynastiaan (Ming-dynastiaa lukuun ottamatta) on helpompaa tunnistaa heidän yksiselitteisistä temppelinimistään. Ming- ja Qing-dynastian keisarit tunnetaan aikakausinimillään, sillä he käyttivät vain yhtä aikakausinimeä hallintokautensa aikana. Hieman erilaisella nimeämisperiaatteella aikakausinimiä on käytetty myös Japanissa, Koreassa ja Vietnamissa, Japanissa käytetään edelleen. == Katso myös == * Kiinalainen kalenteri == Aiheesta muualla == * Vertailevia taulukoita kiinalaisista, japanilaisista ja korealaisista aikakausinimistä (japaniksi) Luokka:Kiinan historia
Quaoar

50000 Quaoar (symboli: ) on Neptunuksen radan ulkopuolella, Kuiperin vyöhykkeellä Aurinkoa kiertävä kohde. Sen löysivät Chad Trujillo ja Michael Brown 4. kesäkuuta 2002. Quaoar on nimetty Tongva-intiaaniheimon mytologiassa esiintyvän Quaoar-luojajumalan mukaan. Quaoar oli löytöhetkellään suurin Kuiperin vyöhykkeeltä löydetty kohde Pluton jälkeen. Ennen kuin Quaoar sai nimensä, se tunnettiin väliaikaisella nimityksellä 2002 LM60.JPL Small-Body Database Browser. NASA. Quaoar on ehdokas kääpiöplaneetan statuksen saamiseksi. Quaoarilla on myös kuu nimeltä Weywot.http://arxiv.org/abs/1003.5911 http://www.cbat.eps.harvard.edu/minorsats.html Vuonna 2023 Quaoarilta löydettiin rengas. == Fyysiset ominaisuudet == Quaoar oli ensimmäinen transneptuninen kohde, jonka läpimitta saatiin mitattua suoraan Hubble- avaruusteleskoopin ottamista kuvista. Näiden kuvien perusteella läpimitaksi arvioitiin noin 1 200 kilometriä Direct Measurement of the Size of the Large Kuiper Belt Object (50000) Quaoar , joskin myöhemmät Spitzer-teleskoopilla tehdyt havainnot viittasivat hieman arvioitua suurempaan albedoon ja sitä kautta pudottivat läpimitta-arvion 654,8-1051,1 kilometriin.John Stansberry, Will Grundy, Mike Brown, Dale Cruikshank, John Spencer, David Trilling ja Jean-Luc Margot. Physical Properties of Kuiper Belt and Centaur Objects: Constraints from Spitzer Space Telescope. Cornellin yliopisto. Quaoar koostunee pääasiassa kivestä ja jäästä. Se on melko tumma kohde (albedo ~0,2), mikä viittaa siihen, ettei sillä olisi jääkuorta. Quaoarin pinta on väriltään hieman punertava. Quaoarin pinnalla on havaittu myös merkkejä ammoniumhydraatista sekä kiteytyneestä jäästä. Tämä löytö oli yllättävä, sillä molempien olisi pitänyt tuhoutua suurienergiaisen hiukkassäteilyn vaikutuksesta noin 10 miljoonan vuoden aikana. Koska suurienergiaisilta hiukkasilta suojaavaa ilmakehää tai magneettikenttää näin pienellä kappaleella ei luultavasti ole, käytännössä löydöksen selittäminen vaatii Quaoarin pintakerroksen aktiivista uusiutumista. Tämän varteenotettavana aiheuttajana Quaoarin kokoisella kappaleella olisi kryovulkanismi.Crystalline water ice on the Kuiper belt object (50000) Quaoar. Nature.com. Quaoarin rata on hyvin ympyrämäinen, ja sen etäisyys Auringosta on noin 42 AU. Quaoarin kiertoaika Auringon ympäri on noin 288 vuotta. Quaoarilla on rengas, jonka olisi aiempien arvioiden mukaan pitänyt tiivisstyä kuuksi. Oulun yliopiston tähtitieteen professori Heikki Salo on kehittänyt mallin, joka selittää miksi rengas ei ole tiivistynyt kuuksi. Sen selittää jään kimmoisuuden käyttäytymisen muuttuminen mitä kylmempää on.Avaruudessa on pikkuplaneetta, jonka rengas uhmaa tähtitieteen ilmiötä – tällainen on mystinen Quaoar Yle == Lähteet == == Aiheesta muualla == *JPL Small-Body Database Browser: 50000 Quaoar (2002 LM60) JPL:ssä *Numbered minor planets Luokka:Kuiperin vyöhyke Luokka:Transneptuniset kohteet Luokka:Mahdolliset kääpiöplaneetat
20000 Varuna

20000 Varuna (symboli: ) on Neptunuksen radan ulkopuolella kiertävä kohde, joka kuuluu Kuiperin vyöhykkeeseen. Se löydettiin vuonna 2000. Varunan läpimitan arvioidaan olevan noin 1060 kilometriä ja sen etäisyys Auringosta on noin 43,23 AU. Varuna on nimetty hindujumala Varunan mukaan. == Lähteet == *JPL Small-Body Database Browser: 20000 Varuna (2000 WR106) *Numbered minor planets Luokka:Kuiperin vyöhyke Luokka:Transneptuniset kohteet Luokka:Mahdolliset kääpiöplaneetat
28978 Ixion

28978 Ixion (symboli: ) on Neptunuksen radan ulkopuolella kiertävä kohde, joka kuuluu Kuiperin vyöhykkeeseen. Se löydettiin vuonna 2001. Ixionin läpimitan arvioidaan olevan noin 822 kilometriä ja sen keskietäisyys Auringosta on noin 39,31 AU. Ixion on ns. plutino. Ixion on nimetty kreikkalaisen mytologian Iksionin mukaan. Sitä kutsuttiin aiemmin nimellä . ==Lähteet== *JPL Small-Body Database Browser: 28978 Ixion (2001 KX76) *Numbered minor planets Luokka:Kuiperin vyöhyke Luokka:Transneptuniset kohteet Luokka:Mahdolliset kääpiöplaneetat
Soitin

Soitin eli instrumentti on väline, jolla tuotetaan säveliä tai korostetaan rytmiä ja sointia. Soittimesta riippuen ääni voidaan tuottaa esimerkiksi näppäilemällä tai puhaltamalla. == Historiaa == Varhaiset ihmiset tuottivat ääniä omalla vartalollaan, esimerkiksi taputtamalla käsiään. Kun he siirtyivät käyttämään sävelten tuottoon löytämiään esineitä, ensimmäiset soittimet olivat syntyneet. Arkeologit ovat löytäneet mammutin luusta tehdyn huilun 37 000 vuoden takaa. Euroopasta ei ole löytynyt muita jälkiä kielisoittimista ennen kristinuskon leviämistä kuin Välimeren seudun lyyrat, harput ja lyyrat. == Luokittelu == Soittimet voidaan luokitella eri tavoin. Neljä perusryhmää ovat vaskipuhaltimet, puupuhaltimet, lyömäsoittimet ja kielisoittimet. Kosketinsoittimet voivat olla oma ryhmänsä, vaikka niissä ääni syntyy joko kielissä (kuten pianossa) tai ilmavirtauksessa (kuten uruissa). Varsinkin länsimaisessa musiikissa soittimet jaetaan tavallisesti seuraavasti: *kosketinsoittimet *kielisoittimet eli kordofonit, joista usein erotetaan vielä omaksi ryhmäkseen jousisoittimet *aerofonit, jotka sisältävät muun muassa puhallinsoittimet, mitkä jaetaan edelleen puupuhaltimiin ja vaskipuhaltimiin *lyömäsoittimet *sähkösoittimet eli elektrofonit. Nykyisin käytetään myös Erich von Hornbostelin ja Curt Sachsin vuonna 1914 esittämää luokittelua, joka perustuu äänen fysikaaliseen muodostumiseen soittimessa: värähteleekö soitin itse, sen kieli, vai ilma soittimen sisällä. Tässä luokittelussa esimerkiksi kosketinsoittimia ei lueta omaksi ryhmäkseen, sillä ääni syntyy niissä hyvinkin eri tavoin, vaan esimerkiksi piano kuuluu kordofoneihin ja urut aerofoneihin. Lisäksi lyömäsoittimet jaetaan äänen syntytavan mukaan edelleen idiofoneihin ja membranofoneihin. == Katso myös == * Luettelo soittimista * Organologia == Lähteet == * Luokka:Seulonnan keskeiset artikkelit
Luettelo soittimista

Tässä luettelossa on yleisimpiä soittimia. ==Kosketinsoittimet== *Carillon *Celesta *Cembalo *Flyygeli *Hammond-urut *Harmonikka *Klavikordi *Piano *Regaali *Sähköurut *Spinetti *Syntetisaattori *Urkuharmoni *Urut *Virginaali ==Kielisoittimet (näppäiltävät) == *Akustinen kitara *Balalaikka *Banjo *Biwa *Busuki (buzuki, bouzouki) *Gayageum *Harppu *Kantele *Kitara *Koto *Luuttu *Lyyra *Mandoliini *Moodswinger *Pipa *Psalttari *Shamisen *Sitar *Sitra *Ukulele *Vihuela ==Jousisoittimet== *Alttoviulu *Arpeggione *Avainviulu *Baryton *Crwth *Erhu *Hardangerviulu *Jouhikko *Kampiliira *Kontrabasso *Mariantrumpetti *Morin khuur *Oktobasso *Sello *Viola d'amore *Viola da gamba *Violone *Viulu ==Lyömäsoittimet== *Aburukuwa *Alasin *Bassorumpu *Bodhrán- rumpu *Cabasa *Cajon *Congarummut *Djembe *Gongi *Guiro *Hi-hat *Hiekkaputki *Jousirumpu *Kastanjetit *Kellopeli *Kirkonkello *Kulkuset *Ksylofoni *Lautaset *Lehmänkello *Marakassit *Marimba *Metallofoni *Patarummut *Pikkurumpu *Putkikellot *Rumpu *Rumpusetti *Rytmikapulat *Steel pan *Tamburiini *Tamtam *Vibrafoni *Vibraslap *Virveli ==Puhallinsoittimet== ===Puupuhaltimet=== *Dulzian *Englannintorvi *Fagotti *Huilu *Klarinetti *Kornamusa *Krumhorn *Nokkahuilu *Oboe *Pikkolohuilu *Poikkihuilu *Ranketti *Saksofoni *Skalmeija ===Vaskipuhaltimet=== *Aidatrumpetti *Alppitorvi *Baritonitorvi (eufonium) *Bassopasuuna *Carnyx *Cimbasso *Flyygelitorvi *Käyrätorvi *Kornetti *Ofikleidi *Olifantti *Pasuuna *Postitorvi *Serpentti *Sinkki *Sousafoni *Taskutrumpetti *Trumpetti *Tuuba *Vuvuzela ===Muut puhaltimet=== *Didgeridoo *Huuliharppu *Kukkopilli *Melodika *Pajupilli *Panhuilu *Säkkipilli *Tinapilli *Tuohitorvi ==Sähkösoittimet== *Bassokitara *Chapman Stick *Ondes Martenot *Sähkökantele *Sähkökitara *Sähköviulu *Stylofoni *Syntetisaattori *Theremin *Tietokone ==Idiofonit== *Kampa *Munniharppu *Pirunviulu *Saha *Triangeli *Viinilasi Soittimista *
Länsimainen musiikki

Länsimainen musiikki on musiikkia, jota perinteisesti soitetaan ja kuunnellaan erityisesti Euroopassa ja Pohjois-Amerikassa. Sen vaikutus on kuitenkin nähtävissä koko maailman nykyaikaisessa populaarimusiikissa. Lajityypit vaihtelevat rock-musiikista taidemusiikkiin ja populaarimusiikkiin. Nykyajan länsimaisen musiikin eräitä määrittäviä piirteitä ovat radio- sekä albumipainotteisuus. == Länsimaisen musiikin teoria == Seuraavassa muutamia länsimaiseen musiikkiin kuuluvia käsitteitä. Osa on toki tuttuja käsitteitä myös muissa musiikkikulttuureissa. *Musiikin aikakaudet *Länsimaisen musiikin historia *Sävelasteikko *Melodia *Rytmi *Harmonia *Äänenväri *Kontrapunkti *Kenraalibasso *Soinnutus == Länsimaisen musiikin tyylilajit == *Taidemusiikki eli klassinen musiikki **Antiikin musiikki **Keskiajan musiikki **Renessanssin musiikki **Barokkimusiikki **Galantti tyyli **Klassismin musiikki **Romantiikan musiikki **1900-luvun taidemusiikki **Nykymusiikki *Populaarimusiikki **Folkmusiikki **Country **Afroamerikkalainen musiikki ***Blues ***Jazz ***Soul ***Funk ***Disko **Rock ***Metallimusiikki **Pop **Hip hop -musiikki (Rap) **Elektroninen musiikki == Katso myös == * Luettelo musiikin tyylilajeista * Luettelo säveltäjistä * Luettelo soittimista Luokka:Musiikki alueittain
Liberaali

Liberaali voi tarkoittaa seuraavia asioita: * Vapaamielinen henkilö. * Liberalismin kannattaja. * Liberaalisen puolueen kannattaja. * Liberaaliteologian edustaja. == Lähteet ==
Frédéric Bastiat

Claude Frédéric Bastiat (, 30. kesäkuuta 1801 Bayonne – 24. joulukuuta 1850 Rooma) oli ranskalainen klassinen liberaali taloustieteilijä ja valistusajattelija, joka kannatti vapaata markkinataloutta. Bastiat vastusti veroja, talouden sääntelyä, tulleja ja kaikkia julkisia palveluita lukuun ottamatta yövartijavaltioon kuuluvia kansalaisten fyysisen turvallisuuden ja omistusoikeuden ylläpitoon kuuluvia järjestyksenpitotehtäviä. == Teokset == Bastiat'n tunnetuimmat teokset ovat Vetoomus kynttiläntuottajien puolesta (Pétition des marchands de chandelles), Valtio (L'État), Laki (La loi) ja Näkyvä ja näkymätön (Ce qu'on voit et ce qu'on ne voit pas). Vetoomus kynttiläntuottajien puolesta (1854) on protektionismin satiiri. Siinä kynttiläntuottajat ja muu valaistusteollisuus esittävät hallinnolle vetoomuksen, jossa toivotaan suojaa epäreilua ulkomaista kilpailijaa, Aurinkoa, vastaan, koska se vie heiltä markkinoita alhaisempien valontuotantokustannusten vuoksi. Bastiat ironisesti ehdotti, että jos kaikilta katkaistaisiin oikea käsi, jolloin samoihin tehtäviin tarvittaisiin enemmän työtä, se osoittaisi, että pelkkä työn lisääminen työn itsensä vuoksi ei luo vaurautta. Pamfletti Laki ilmestyi vuonna 1850. Siinä hän määrittelee oikeudenmukaisen lakijärjestelmän ja pyrkii osoittamaan, miten se johtaa vapaaseen yhteiskuntaan. Bastiat'n mukaan valtion tehtävänä on suojella kansalaistensa elämää, vapautta ja omaisuutta, ei toimia näitä vastaanBastiat, Frédéric: Laki.. Bastiat korosti sitä, että talouden tulisi antaa järjestyä vapaasti kuluttajien kysynnän mukaan sen sijaan, että valtio ohjailisi talouden kehitystä, ja huomautti usein valtion hyvää tarkoittavien toimenpiteiden epäsuorista haitoista. Bastiat käytti tulleista ja protektionismista nimitystä "negatiivinen rautatie", koska tulleilla on sama vaikutus kauppaan kuin alueiden välisen kulkuväylän huonontamisella. ==Katso myös== *Rikotun ikkunan virhepäätelmä == Lähteet == == Suomennettu teos == * == Aiheesta muualla == Yleistä: * Frédéric Bastiat (1801-1850) Teoksia: * Frédéric Bastiatin teoksia Project Gutenberg * Laki * Vetoomus kynttiläntuottajien puolesta ** suomeksi ** text of the petition, ** alkuperäinen teksti ** Candlemaker's Petition Audio Book , FreeAudio.org Luokka:Klassiset taloustieteilijät Luokka:Ranskalaiset filosofit Luokka:Vuonna 1801 syntyneet Luokka:Vuonna 1850 kuolleet
David Friedman

David Friedman (s. 1945) on yhdysvaltalainen taloustieteilijä, fyysikko ja aktiivinen libertaari ja anarkokapitalisti. Hänen tunnetuin teoksensa on The Machinery of Freedom, jossa hän perustelee anarkokapitalismia lähinnä taloustieteellisin argumentein. Häntä on joskus pidetty utilitaristina, mutta hän kiistää sen ja sanoo kannattavansa lähinnä yksilönvapautta. Hän kuitenkin katsoo seurausten analysoinnin olevan parempi tapa perustella anarkokapitalismia ja libertarismia niille, jotka eivät kannata libertaaria etiikkaa. Tästä on seurannut yllä mainittu sekaannus. David Friedman on oikeustaloustieteilijä. Hänen mukaansa lain tulee olla tehokasta. Tämän mukaan esimerkiksi tahallisesta rikoksesta kannattaa antaa kovempi rangaistus eikä tahattomasta rikkeestä tule välttämättä rangaista. Hänen mielestään myös hätätapaus on syy olla antamatta rangaistusta. Hänen mielestään vähäisestä ulkoishaittojen aiheuttamisesta ei kannata antaa rangaistusta eikä sanktiota toisin kuin Murray Rothbardin mielestä. David Friedmanin mukaan Englannista peräisin oleva common law on ollut melko tehokasta oikeutta. David Friedman syntyi juutalaiseen perheeseen, jonka isä oli Nobel-palkittu taloustieteilijä Milton Friedman. Siinä missä David Friedman on libertaari, Milton luokitellaan joko markkina- tai sosiaaliliberaaliksi määritelmästä riippuen. David Friedman on alun perin fyysikko, sittemmin taloustieteen professori, oikeustieteen professori, kolumnisti, fantasiakirjailija sekä ahkera keskiaikaharrastaja ja SCA:n suurimman tapahtuman Pennsic War perustaja. == Lähteet == ==Aiheesta muualla== *David D. Friedmanin kotisivu *David D. Friedmanin blogi Luokka:Yhdysvaltalaiset taloustieteilijät Luokka:Anarkokapitalismi Luokka:Vuonna 1945 syntyneet Luokka:Elävät henkilöt